Mateus Mutemba, direkteur-generaal van die ANAC, het gesê Mosambiek is “baie dankbaar teenoor Suid-Afrika vir die ruim skenking” en sy bydrae tot die heropbou van Zinave.
Hy het gesê alle diere wat na Zinave gebring word, word eers in ’n afgesperde gebied van 18 600 ha gehou sodat hulle by die omstandighede kan aanpas voordat hulle vrygelaat word.
Werner Myburgh, uitvoerende hoof van die Vredesparkstigting, het gesê die projek is ’n sprekende voorbeeld van dít waarvoor dié stigting hom beywer.